CELEX: 62020TN0014
Language: lv
Date: 2020-01-08 00:00:00
Title: Lieta T-14/20: Prasība, kas celta 2020. gada 8. janvārī – Tratkowski/Komisija

23.3.2020   
            
            
               LV
            
            
               Eiropas Savienības Oficiālais Vēstnesis
            
            
               C 95/35
            
         
      Prasība, kas celta 2020. gada 8. janvārī – Tratkowski/Komisija
      (Lieta T-14/20)
      (2020/C 95/45)
      Tiesvedības valoda – angļu
      
         Lietas dalībnieki:
      
      
         Prasītājs: Michal Tratkowski (Brisele, Beļģija) (pārstāvis: R. Wardyn, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Komisijas 2019. gada 14. marta lēmumu, ar ko noraidīts prasītāja lūgums pielaist viņu pie iekšējā konkursa COM/2/AD12/18.
               
            
                  —
               
               
                  piespriest Komisijai atlīdzināt tiesāšanas izdevumus.
               
            
         Pamati un galvenie argumenti
      
      Prasības pamatošanai prasītājs izvirza trīs pamatus.
      
                  1.
               
               
                  Ar pirmo pamatu tiek apgalvots, ka ar lēmumu, ar ko tika atteikts pielaist prasītāju pie iekšējā konkursa tādēļ, ka viņam nebija vajadzīgās minimālās pakāpes, esot pārkāpts Civildienesta noteikumu 27. pants. Prasītājs apgalvo, ka vajadzīgā minimālā pakāpe neesot patiesais kompetenču rādītājs. Tā rezultātā prasība par minimālo pakāpi traucējot pieņemt darbā pieredzējušus un kvalificētus kandidātus.
               
            
                  2.
               
               
                  Ar otro pamatu tiek apgalvots, ka ar prasību par minimālo pakāpi, kas pagaidu darbiniekus un ierēdņus neietekmē tādā pašā veidā, esot pārkāpts vienlīdzīgas attieksmes princips un Civildienesta noteikumu 27. pants.
               
            
                  3.
               
               
                  Ar trešo pamatu tiek apgalvots, ka ar prasību, saskaņā ar kuru var pieteikties tikai uz vienu jomu, kas traucē pieņemt darbā visspējīgākos, visefektīvākos un visgodprātīgākos kandidātus pēc iespējas plašākā mērogā, esot pārkāpts Civildienesta noteikumu 27. pants.